عندنا شي مواطنين مغاربة غرر بهم مشاو لسوريا وبؤر التوتر … نعم غلطوا لكن ياك الوطن غفور رحيم ؟ علاش ما نسامحوا لوليداتنا ؟ كاين لي مشا صغير وتزوج وولد وليدات بغاو غير يشمو هواء بلادهم ويمشيو فوق تراب ارضهم … نفترض الآباء غلطوا … ما ذنب الابناء ؟ واش ماشي مغاربة؟ علاش اليهو د لي مشاو لفلسطين وهزوا السلاح ودخلوا فحرب ذات دوافع دينية وممكن يكون فيهم لي ارتكب جرائم ح ر ب وقتل خوتنا ثم لا نجد حرجا في استقبالهم ونعتبرهم مكونا او رادفا ومتعايشين معهم … والمسلمين المغاربة ما عندهم الحق يرجعوا لبلادهم ؟ ياك لي خرج من المغرب والتحق بالبوليزاريو وهز السلاح وممكن يكون قتل جنودنا قلتوا ليه ان الوطن غفور رحيم وفيهم لي وصل مناصب كبيرة … واش المغاربة متساوون في الحقوق وامام القانون او المغاربة عندكم درجات ؟؟ ارجو ان يحل هذا الملف بأناقة ولباقة فلا يرضينا ان نسمع في اعلامهم " نحن عرضنا على كل دولة ان تأخذ رعاياها لكن المغرب لم يقبلهم ولم نتلق اي رد من الحكومة المغربية " واش ما كاتحسوش فهاذ التصريحات يأن ولادنا بحال الحثالة لم يقبل بهم احد ؟؟؟ متى كانّ المغربي رخيصا تصد دونه ابواب وطنه ؟